google/wiki40b huggingface dataset:
Lina Medina

Graviditeten

Lina Medina ble brakt til et sykehus av foreldrene fem år gammel på grunn av hennes voksende mage. De trodde hun led av en sykdom, men det viste seg at hun var hele syv måneder på vei og ventet et barn. En og en halv måned senere, 14. mai 1939 ble hun mor til en liten gutt etter keisersnitt. Gutten var velskapt og veide 2,7 kilo. Hans navn ble Gerardo, som var tatt etter doktorens navn. Gerardo ble oppdratt til å tro at moren var hans søster, men i en alder av ti år fikk han vite sannheten. Han vokste opp til et sunt liv, men døde i 1979 av en benmargssykdom. Han ble 40 år gammel.
Det var aldri tegn til at Lina Medinas graviditet ville forekomme på unaturlig vis. Det sies at hun heller aldri fortalte noen om sin nokså uvanlige befruktning.
Leptachrous

Utseende

En middelsstore, slank, blank, gulbrun trebukk. Antennene er litt lengre enn kroppen. Pronotum er sekskantet, med en kraftig tann midt på hver sidekant. Hode og pronotum har en mørk midtstripe. Dekkvingene er nesten jevnbrede, fint hårete, med brede lengdefurer. Beina har litt fortykkede lår.

Utbredelse

Arten er endemisk for New Zealand.
Nemognathomimus

Utseende

Ganske små (ca. 6 millimeter), spinkle, røde eller svarte trebukker. Hunnene er ensfarget rødlige, hannene hovedsakelig svarte, men pronotum er gjerne rødt. Antennene er tynne, omtrent to tredjedeler så lange som kroppen. Pronotum er klokkeformet, så bredt som de jevnbrede dekkvingene. Beina er slanke, middels lange.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Artene lever i Mellom-Amerika.
Ekeberg Camping

Historie

Under teltplassen er det gjort flere historiske funn, både bosettingsspor og et skålgropfelt er påvist. 
Før campingplassen ble etablert var arealet en del av Ekeberg gårds grunn, og på begynnelsen av 1960-tallet beitet sauer på jordene. 18. april 1963 vedtok Oslo kommune plan for utbygging og drift av et areal på ca. 50 mål til campingplass, og arbeider med selve terrenget på plassen ble fullført i 1964. Ekeberg gårds uthus ble revet, men våningshuset ble bevart og står rett ved innfarten. (Utvendig restaurert, men uferdig innvendig og ikke i bruk pr 2014)  
I januar 1965 var Oslo kommune innstilt på å prioritere campingutbyggingen på Ekeberg, men budsjettet for å ferdigstille plassen var oppe i «nær 1 million kroner». Derfor vedtok man at driften skulle settes bort til en organisasjon som var villig til å ta en del av kostnadene, ved å investere i bygninger og sanitæranlegg.
Det var bare NAF som var villig til å oppfylle investeringskravet og 13. mai 1965 vedtok Oslo kommune å overlate driften av Ekeberg Camping til NAF, som hadde sagt seg villig til å investere kr 300 000 i toalettanlegg.
Ekeberg camping ble offisielt åpnet 21. juni 1965.
Plassen var fullsatt alt første driftsåret, blant annet fordi NAF utvidet og bygde om på Bogstad Camping denne sommeren, og henviste mange Bogstad-gjester til Ekeberg. Noen innkjøringsproblemer hadde man imidlertid: I august måtte man stenge «for å verne våre gjester mot de mange lyssky elementer som holder til i Ekebergskogen». De siste gjestene måtte sendes til Bogstad.
Åpningen på Ekeberg og utbyggingen på Bogstad skjedde få år etter at bilrasjoneringen i Norge ble avviklet. Etter frislippet av personbilsalget i 1960 steg antall biler raskt, og Oslo trengte nye campingtilbud til bilturistene. Da Samferdselsdepartementet ved «Hotell- og Turistdirektoratet» i 1973 listet Ekeberg med topp rating var kravene for «tre stjerners» campingplasser blant annet at de skulle ha «utstyr for vask og stryking av tøy under tak» samt «mulighet for bilvask».
David Chase

Sopranos

Mest kjent er han imidlertid for å ha skapt den populære serien The Sopranos i 1999. Ved siden av å ha skapt serien har han også vært involvert i de fleste episodene både som produsent og som manusforfatter. Han har også hatt regien på den aller første episoden av serien. Chase har selv uttalt at ideen bak serien Sopranos, var hans ønsker om å skrive om sine egne familieforhold, om en fyr som må i terapi fordi moren hans er i ferd med å ta knekken på ham. Men uttalte videre at "Men det er jo ingen som gidder å se på en TV-forfatter som sliter, og derfor la jeg historien til et mafiamiljø i stedet".

Priser

Chase har vunnet den prestisjetunge Emmy-prisen fem ganger. Tre ganger for The Sopranos (1999, 2003 og 2004), en for Off the Minnesota Strip (1980) og en for The Rockford Files (1978)
Pietro Nardini

Liv og virke

Allerede fra sitt tolvte år studerte Nardini med fiolinvirtuosen og komponisten Giuseppe Tartini. I 1762 ble han kammermusiker ved det Niccolò Jommelli-ledede hoffkapellet i Stuttgart og var konsertmester på samme sted mellom 1763 og 1765. Etter 1765 var han flere ganger ved hoffet i Braunschweig. I 1769 ble han konsertmester og i 1770 musikkdirektør ved hoffet til storhertug Leopold i Firenze. Denne posten hadde han livet ut. 
Nardini spilte i begge bryllupene til keiser Josef II (i 1760 og 1765). Til Nardinis betydeligste elever hører Bartolomeo Campagnoli og Thomas Linley junior («den engelske Mozart»).
De få komposisjoner Nardini skrev er holdt i en førklassisistisk stil, alle melodiøse, sentimentale, lett spillbare og nyttige for tekniske studier. Tartinis påvirkning kan spores i de fleste av Nardinis verk, men eleven mangler lærerens dybde, patos og konsentrerte energi.

Samtidens omtale

Leopold Mozart hørte Nardini i Schloss Ludwigsburg 1763 og skrev i et brev: «Si til H. Wenzl at jeg i sannhet har hørt Nardini, og at det ikke finnes vakrere, renere, mer egal tone og smakfullt kantabilespill»
Charles Burney noterte i Firenze 1770: «Denne ettermiddagen hadde jeg gleden av å høre herr Nardini, for meg framstår han som den beste fiolinisten i hele Italia.»
Dikteren og musikkskribenten Christian Friedrich Daniel Schubart skrev: «Det er umulig å beskrive ømheten i foredraget hans: hver cesur fortoner seg som en kjærlighetserklæring. Man har sett iskalde fyrster og hoffdamer gråte når han spilte en adagio.»
Bundeswehrs universitet

Bundeswehrs universitet (tysk: Universität der Bundeswehr) er det tyske forsvarets (Bundeswehrs) universitet for utdannelse av offiserer.
I Helmut Schmidts tid som forsvarsminister ble det i 1970 bestemt å etablere Bundeswehruniversiteter i Hamburg og München. Universitetet i Hamburg fikk i 2003 tilnavnet Helmut-Schmidt Universität (Helmut Schmidt-universitetet).
Ulikt andre staters militærakademier, tilbyr begge universitetene studier som har liten tilknytning til selve forsvaret.
Samtlige professorer på begge universiterer er sivile. Fremtidige offiserer som har en plikttdi på minst 13 år (15 år for piloter) får en bachelorgrad tilsvarende den på andre universiteter i Tyskland. Studentene kan oppnå en mastergrad etter fire år.
Fra 2003 kan sivile også studere ved universitetene, forutsatt at det er plass og at næringslivet betaler kostnadene.
Presidentvalget i USA 1984

Nominasjoner og primærvalg

Hos Det demokratiske partiet var, Walter Mondale, visepresident under Jimmy Carter 1977–1981, favoritten til å vinne primærvalgene. Menneskerettsaktivisten Jesse Jackson vant Washington, D.C., Sør-Carolina og Louisiana. Senator Gary Hart fra Colorado vant flest stater, i alt 26, hvorav flesteparten i det vestre USA. Mondale vant 22 stater, men fikk litt over 400 000 flere stemmer sammenlagt enn Hart, og ble således Det demokratiske partis presidentkandidat. Noen andre kjente navn i primærvalgene var tidligere senator George McGovern, som tapte presidentvalget i 1972 mot Richard Nixon, samt senator og tidligere astronaut John Glenn fra Ohio.
Det republikanske partiet anså Ronald Reagan som et naturlig valg, og han vant soleklart i primærvalgene. Ben Fernandez fra California stilte til valg, men fokuserte bare på primærvalget i New Hampshire, hvor han oppnådde én prosents oppslutning. Krigsveteran og tidligere guvernør Harold Stassen fra Minnesota stilte til valg, noe han gjorde for syvende gang siden 1948-valget. Stassen oppnådde 12 000 stemmer (0,19 %), mot Reagans 6,4 millioner (98,78 %).
Jeg er din venn

Jeg er din venn er Gro Anita Schønns andre soloalbum. Den ble utgitt i 1971. Platens betegnelse var RCA LPNES 305
Sophie Dedekam

Bakgrunn

Hun ble født i Arendal, som den eldste av seks søsken. Foreldrene var Morten Smith Dedekam, som ble Arendals første ordfører, og Margrethe Sophie Dedekam, født Ebbell. Grandnevøen Henrik Harboe beskrev barndomshjemmet hennes som «et sjeldent lyst og lykkelig hjem med jevn velstand, men aldri overflod»  
Ved siden av å være en musikalsk begavelse, var hun utstyrt med et usedvanlig intellekt, og var svært skrivefør, noe hennes etterlatte brev og dagbøker viser. 
Hennes mor døde i 1854, og da faren døde i 1861, etterlot han seg ikke mye penger. Sophie Dedekam, som var ugift, var da alene, og hadde ikke mye å leve av. Hun fikk publisert rundt 40 av sine sanger og melodier, men det ga ikke store inntekter, så hun bodde resten av livet hos ulike slektninger, spesielt hos sine gifte søstre.
Skammens historie

Skammens historie: den norske stats mørke sider 1814-2014 er en norsk bok skrevet av Thomas Vestgården og Sigmund Aas og utgitt på Cappelen Damm forlag. Boken omhandler menneskerettighetsbrudd og overgrep begått av den norske staten gjennom 200 år. Boken fikk mye oppmerksomhet da den utkom i februar 2014, og første opplag ble utsolgt etter rundt en uke.
Skammens historie førte til at stortingsrepresentantene Audun Lysbakken og Snorre Valen fra Sosialistisk Venstreparti lanserte et representantforslag i Stortinget, for å løse den uverdige situasjonen rundt den anonyme massegraven ved Ris kirke - den såkalte Skammens sten.
Skammens historie har lånt opphav til flere nye kunstneriske verker som på forskjellig vis omhandler Norges grunnlovsjubileum. Dette gjelder blant annet Haugesund Teaters oppsetning av stykket «Transparens 2014: Napoleonskake og verdensfred», og klesproduksjon av Black Rat Clothing 
Skammens historie er synlig på Trond Hugo Haugens fotografi Et riksportrett (etter Eidsvold 1814)  som henger på Oslo S i forbindelse med grunnlovsjubileet. Bildet tar utgangspunkt i Oscar Wergelands berømte maleri «Eidsvold 1814». Skammens historie ble omtalt som en av hovedattraksjonene på Litteraturfestivalen på Lillehammer i mai 2014 av Glåmdalen (avis).
Boken ble tildelt stiftelsen Fritt Ords debutantstipend  og Norsk faglitterær forfatter- og oversetterforenings stipend 2012.
Slitasje

Slitasje er skader på overflaten av et fast stoff, som er påført av en annen overflate som følge av relativbevegelser. Slitasje er knyttet til mekanisk påvirkning mellom overflatene, og fører til fjerning av materiale eller deformasjon av overflaten. Slitasje kan omfatte endring av form i grenseflaten mellom to glidende overflater. Friksjon er også nært knyttet til slitasje.
Kavitasjon regnes ikke som slitasje siden det eroderende medium er en væske. Korrosjon betraktes ikke som slitasje siden skaden oppstår av kjemiske reaksjoner i stedet for mekanisk påvirkning.

Andre konsekvenser

Slitasje kan bidra til endring av kontaktflaten, slik at spenningen kan endres over tid. Slitasje medfører svakheter i overflaten. Slitasjen kan medføre at arealet som skal ta opp lasten endres. Videre kan slitasje gi skarpe kanter og hakk, og bidra til økte spenningskonsentrasjoner, som igjen kan bidra til utmattingsbrudd.
Friksjonen i kontaktflatene medfører økte temperaturer. I sjø vil vannet kjøle ned, men i luft kan temperaturene lokalt bli høye. Temperaturen kan påvirke materialegenskapene.
Fraktrate

Fraktrate er en pris for visse typer cargo/frakt. Prisen avhenger av typen cargo, transportmiddel (trailer, skip, fly), vekt av cargo, og avstand til destinasjon.
Fraktselskaper, spesielt for flyfrakt, bruker dimensional weight for å beregne pris, som innberegner både vekt og volum av cargo. Frakt av kull i USA koster 1 cent/ton-mile.
Endring av kommunenavn 1900-40

Endring av kommunenavn 1900-1940 er en oversikt over norske kommuner som fikk endret sine navn ved kongelig resolusjoner om skrivemåten i årene 1900-1940.
Offentlig Landmobil Telefoni

Offentlig Landmobil Telefoni (OLT) var det første mobiltelefonnettet i Norge. Det ble opprettet 1. desember 1966 og ble nedlagt i 1990 (stopp for nye konsesjoner var 1. november 1989). Ved intruduksjonen av NMT i 1981 var det ca. 22 000 abonnenter på OLT. OLT var manuelt, og ikke et automatisk mobilsystem, og regnes derfor som før "1G".

Tekniske egenskaper og bruk

Nettet benyttet frekvensmodulasjon (FM) på frekvenser ved 160-162 MHz for mobile sendere, og ca. 168-170 MHz for basestasjonene. Det var manuelle mobiltelefonsentraler i de største byene i landet. Mobiltelefonbrukerne ble utstyrt med dekningskart som anga hvor basestasjonene var og med fargede felter som viste i hvilket område det kunne forventes dekning. Basestasjonene hadde enten en felles oppkalls- og arbeidskanal, eller de hadde en oppkallskanal og flere arbeidskanaler. Mobiltelefonbrukeren måtte passe på å skifte oppkallskanal når han kjørte over i dekningsområdet til nye basestasjoner, ellers ville det være umulig å få innkommende telefonsamtaler.
Det var 64 2-frekvens kanaler i dette båndet. En mobiltelefonbruker kunne stille inn alle de 64 kanalene manuelt og lytte på de samtalene han ønsket. Distriktslegene var en av de vanlige brukergruppene for dette nettet. Det var ikke alltid vellykket å snakke om sykdom på et åpent radiosamband.

Dupleks - semidupleks

De fleste mobiltelefonene benyttet semidupleks slik at mobiltelefonbrukeren ikke kunne høre hva samtalepartneren sa mens han selv snakket og holdt inne senderknappen. De dyrere fastmonterte modellene hadde dupleks forbindelse slik at begge kunne snakke i munnen på hverandre og oppfatte alt. 
Dette oppnåes ved å bruke to radiofrekvenser for hver kanal. Det vil si at når en kanal er valgt sender mobiltelefonen på en frekvens. Basestasjonen sender på en frekvens som er 8 MHz høyere enn den andre frekvensen.
Disse telefonene hadde antennen koblet til et dupleksfilter som tillot senderen å sende på sin frekvens uten å forstyrre signalet fra basestasjonen.

Oppkall

Oppkallet til sentralen var en tone på 2400 Hz. Oppkallet til mobiltelefonene var 5-tone signaler slik at hver telefon hadde sitt 5-sifrede nummer.
Sambandet for politi og enkelte helseradiokanaler hadde kanaler i det samme frekvensbåndet. Derfor kunne mobiltelefonene også utstyres med politi- eller helseradiokanaler og brukes i disse lukkede nettene.
Når apparatene etterhvert fikk større båndbredde kunne det være mulig å bruke en slik mobiltelefon også som Maritim VHF radio.
Telefonene var ofte en koffert med montert antenne utvendig, med telefonrør eller løs mikrofon og høyttaler, et oppladbart batteri og en innmontert radioenhet. Det vil være riktigere å kalle enheten slepbar enn bærbar. Da VHF håndapparater ble vanligere var det mulig å få programmert disse som manuelle mobiltelefoner, ofte med begrenset kanalbestykning og vekt omkring ett kilo.
Lønnefamilien

Familiens slekter

Det er 4 underfamilier og 143 slekter i lønnefamilien.
Vancouver (Washington)

Etymologi

Vancouver deler navn med den større canadiske byen Vancouver som ligger 491 km lenger nord, i den canadiske provinsen Britisk Columbia. Begge byene er oppkalt etter marineoffiseren George Vancouver. Den canadiske byen Vancouver ble grunnlagt 29 år senere enn den amerikanske. Det har flere ganger blitt foreslått at byen burde skifte navn for å hindre forveksling av de to byene. Noen av navnene som er blitt foreslått er Fort Vancouver, Vancouver USA og Old Vancouver. For å løse dette problemet så kaller de lokale innbyggerne den canadiske byen «Vancouver, B.C.» og den amerikanske «Vancouver, Washington» eller «Vancouver, USA».
Lokalt har byen kallenavnene «Vantucky» og «The 'Couv(e)». I 2013 oppsto kallenavnet «Vansterdam» på grunn av at delstaten Washington legaliserte bruken av marijuana. Kallenavnet viser til den nederlandske byen Amsterdam.
Meitemarkfamilien

Navn

Ordene «mark» og «makk» blir benyttet endel i dagligtale, for å referere til meitemark.

Utseende

Meitemarker har ikke øyne, men lysømfindtlige celler (fotoreseptorer) i huden, særlig på den fremre delen av kroppen.
De største meitemarkene i verden finnes i Australia, og skal kunne bli flere meter lange.

Levevis

Meitemarken lever av organisk materiale, som råtnende planterester. De drar med seg dødt løv ned under bakken, og er dermed med på å tilføre jorden ekstra næringsstoffer. De graver og lager ganger som gjør at det kommer luft ned i jorden. Dette er nyttig for plantene som vokser der.
Meitemarker finnes helst i feit, fin matjord, men de er nesten over alt, selv i ganske sandholdig eller sur skogsjord.
Meitemarken puster med huden. Alle levende celler må være i et fuktig miljø for å fungere. Derfor må meitemarken passe på at huden ikke tørker ut. Nede i jorden er meitemarken beskyttet mot solys, og det er nok fuktighet slik at hudcellene ikke tørker ut.
Når det er kraftig regnvær ser man ofte mange meitemark på overflaten. Grunnen til dette er uvisst, men det kan være at gangene til meitemarken blir fylt med vann slik at marken drukner. Mye kan likevel tyde på at dette hovedsakelig er for å finne maker. Observerer man meitemark som ligger helt eller delvis over bakken på fuktige, våte netter, ser man ofte to og to som henger sammen.
Man from Another Time

Mottagelse

Albumet ble møtt med stort sett positive anmeldelser. De fleste anmeldere var samstemte i at Seasick Steve sin bakgrunn og historie hører sammen med den upolerte lyden som blir presentert. Albumet har en Metacritic score på 67/100 og blir klassifisert som «generelt gode anmeldelser». Albumet tilbrakte 9 uker på Top 75 album listen i UK, der den høyeste plassering var nummer 4.
Utleira Idrettslag

Fotball

A-laget i fotball for herrer spiller i 2018 i 6. divisjon.
Kvinnenes A-lag spiller i 4.divisjon i 2018.

Håndball

Klubbens håndballag for kvinner spiller i 2014/15-sesongen i 2. divisjon.
Ro i sjela (album)

Ro i sjela er et musikkalbum utgitt av Tor Coward den 14. september 2018. Dette er Cowards siste album, da han gikk bort i juni samme år.
Talus (anatomi)

Talus, eller egentlig ankelbein, (latin: talus; tysk: Sprungbein) er, i mennesket kropp, et bein i foten (pes). Det er det nest største av fotrotbeinet (ossa tarsi) i ankelen og utgjør den sentrale, øvre delen av fotroten (tarsus). Ankelbeinet støtter det overliggende skinnbeinet (tibia) og hviler selv mot det underliggende hælbeinet (calcaneus).
Beinet danner den nedre sylinderformede leddflaten i ankelleddet som gir bevegelsen med å strekke ankelen som når vi sparker fra, og bøying i ankelen som er viktig når vi går i motbakker. Under ankelbeinet er det to leddflater mot hælbeinet, calcaneus, og foran en kurvet leddflate som er i kontakt med naviculare. Disse leddene gir foten mulighet til å vrikkes innover eller utover, (inversjon eller eversjon). Dette er viktig når vi går på skrå flater som heller oppover til ene siden.
Bortimot hver tiende person kan ha en ufullstendig utviking av talus slik at de har et ekstra lite bein på baksiden, os trigonum, som i enkelte tilfeller kan hindre normal bevegelighet.
Dyr med hover har rektangulære ankelknokler. Ankelknokler fra sau har fra gammelt av blitt brukt i terningspill.
Torsk

Navn og kategorisering

Ordet «torsk» kommer av det gammelnorske «turskr», som er en sammentrekning av «turrfiskr» – tørrfisk.
Det finnes to varianter av arten, en som vandrer for å gyte og en som er stedbunden. Den vandrende varianten kalles vandrende oseanisk torsk, norsk-arktisk torsk eller nordøstarktisk torsk. Under oppvekst i Barentshavet kalles torsken loddetorsk etter hovedføden lodde, mens skrei er kjønnsmoden vandrende torsk.  Stedbunden torsk kalles kysttorsk.
Lokalt omtales småtorsk med mange navn, for eksempel gjedd og kroppung.
Bruken av fiskenavnet «torsk» eller «tosk» som skjellsord kan komme av at fisken har vært sett på som lett å fange.

Fiske

Torskefiske har pågått langs kysten av Norge siden steinalderen. Det er kjent at sjøfarende brakte med seg tørket torsk på lange ekspedisjoner. Allerede i vikingtida eksporterte nordmenn tørket torsk til Sør-Europa, først og fremst Spania og Italia. Eksporten har pågått ubrutt gjennom mer enn 1000 år og har fortsatt stor betydning. Tørrfisken produseres i første rekke i Lofoten hvor fisket etter gytemoden skrei pågår i begynnelsen av hvert år.
Siden 1970-tallet ble torskefisket regulert i Norge. Det har imidlertid eksistert en egen Lofotlov lenge før disse reguleringene ble innført. Lofotloven regulerer fortsatt aktiviteten på innersiden av Lofoten. Hensikten er å unngå brukskollisjoner ved å definere egne områder for stående redskaper ([fiskegarn|[garn]] og line).
Moderne regulering er begrunnet utfra risikoen for overfiske og ufornuftig beskatning. Reguleringene omfatter både fangsmengder (uttak) og fiskeaktiviteter (innsats). Torskebestanden i Barentshavet forvaltes av Norge og Russland i Den norsk-russiske fiskerikommisjonen. Norsk kvote fordeles på trålerflåten og konvensjonelle redskaper etter nøkkelen 30/70. Artsdatabanken vurderer bestanden av kysttorsk nord for Stad som truet og har ført den inn på rødlista med status EN – Sterkt truet.
Nicolas Cage

Tidlig liv

Cage er av italiensk og tysk opphav, sønn av August og Joy Coppola, og barnebarn av komponisten Carmine Coppola. Han er Francis Ford Coppolas og Talia Shires nevø.
Da Cages foreldre ble skilt i 1976, flyttet han til Beverly Hills sammen med sin far. Han gikk blant annet på High School med andre kjendiser som Slash fra Guns N' Roses og Lenny Kravitz.

Karriere

Han byttet navn til Nicolas Cage tidlig i karrieren, for å forsøke å bygge sin egen karriere fremfor å dra fordeler av sin onkels omdømme. Navnet «Cage» kommer fra Marvel-superhelten Luke Cage.
Cage hadde en liten rolle i Fast Times at Ridgemont High i 1982, men mesteparten ble kuttet bort. Hans neste nevneverdige roller var i filmene Rumble Fish og Valley Girl fra 1983, og sistnevnte var hans gjennombruddsfilm. I løpet av karrieren har Cage vekslet mellom actionfilmer, dramafilmer og sorte komedier.
Cage vant Oscar, Golden Globe og Screen Actors Guild Award for beste mannlige hovedrolle for rolletolkningen sin i Adjø Las Vegas (1995), hvor han spiller en mann som reiser til Las Vegas for å drikke seg til døde. Han spilte tittelrollen i filmene Ghost Rider (2007) og Ghost Rider 2 (2012). 
Cage har fått en stjerne på Hollywood Walk of Fame.

Privatliv

Cage har en sønn, Weston Coppola Cage (født i 1990), sammen med modellen Christina Fulton. Den 8. april 1995 giftet han seg med skuespillerinnen Patricia Arquette. De ble skilt i 2001. Den 10. august 2002 giftet han seg med Elvis Presleys datter, Lisa Marie Presley, men søkte om skilsmisse mindre enn fire måneder senere. Skilsmissen ble fullført i mai 2004. Han giftet seg med tidligere servitør Alice Kim 30. juli 2004, i en privat seremoni i nordlige California. Sønnen Kal-El, oppkalt etter Supermanns fødenavn, ble født 3. oktober 2005.
Triumph TR8

Triumph TR8 er en åttesylindret versjon av Triumph TR7, og var designet av Harris Mann og produsert av British Leyland. På grunn av bilens ytelse, ble den ofte kalt i England «The English Corvette» (på norsk: Den engelske Corvetten). De fleste TR8er ble solgt i USA og Canada. Bilen hadde fem gir og en 3,5 liter motor.
Sekulær likevekt

Sekulær likevekt er innen kjernekjemi og kjernefysikk en situasjon hvor mengden av radioaktive isotoper i ett mor-datter forhold konstant. Dette er fordi henfallet til mornukliden har samme rate som produksjonsraten. 
Matematisk er dette beskrevet ved hjel av formelen:

Den sekulære likevekten oppstår når  (mere enn 10'000 ganger større), dette vil føre til tilnærmingen: